FI Euroopan unionin virallinen lehti C 304/77

KERTOMUS

kilpailukyvyn ja innovoinnin toimeenpanoviraston tilinpäätöksestä varainhoitovuodelta 2008 sekä viraston vastaukset

2009/C 304/15

SISÄLLYS

Kohta Sivu JOHDANTO… 1–2 78 TILINTARKASTUSTUOMIOISTUIMEN TARKASTUSLAUSUMA… 3–12 78 TALOUSARVIO- JA VARAINHALLINTOA KOSKEVAT HUOMAUTUKSET… 13 79 Taulukko… 80 Viraston vastaukset… 82

JOHDANTO

1. Kilpailukyvyn ja innovoinnin toimeenpanovirasto (jäljempänä ’virasto’), joka sijaitsee Brysselissä, oli aiemmin nimeltään Älykkään energiahuollon virasto. Sen tehtäviä ja toimintajaksoa muutettiin 23 päivänä joulukuuta 2003 tehdyn päätöksen 2004/20/EY muuttamisesta 31 päivänä toukokuuta 2007 tehdyllä (1) komission päätöksellä 2007/372/EY (2). Virasto perustettiin ajanjaksoksi, joka alkoi 1. tammikuuta 2004 ja on toistaiseksi rajattu päättymään 31. joulukuuta 2015. Viraston tarkoituksena on hallinnoida yhteisön toimia energian, yrittäjyyden ja innovoinnin sekä kestävien tavarakuljetusten aloilla (3).

2. Viraston talousarvio oli 11,5 miljoonaa euroa varainhoitovuonna 2008, kun se edellisenä vuonna oli ollut 6,9 miljoonaa euroa. Virasto työllisti vuoden lopussa 131 henkilöä, edellisenä vuonna henkilöstön määrä oli 69.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston päätöksen (EY) N:o 58/2003 ( 7 ) 14 artiklan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota viraston varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 8 ) . Johtajan vastuulla on kehittää ( 9 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 10 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viraston tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 11 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan sisäistä valvontaa tarkastuskohteen tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viraston tilinpäätös ( 12 ) antaa olennaisilta osiltaan oikeat ja riittävät tiedot viraston taloudellisesta asemasta 31 päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta viraston varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viraston 31 päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Alkuperäisestä 14,8 miljoonan euron talousarviosta vähennettiin 3,3 miljoonaa euroa lokakuussa 2008 (13). Alkuperäistä talousarviota muutettiin pääasiassa siksi, että henkilöstön palvelukseen ottaminen oli viivästynyt, ja vähäisemmässä määrin siksi, että suunniteltujen virkamatkojen määrää tarkistettiin alaspäin ja rakennusten vuokrat olivat oletettua alhaisemmat.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Kilpailukyvyn ja innovoinnin toimeenpanovirasto (Bryssel) Perustamissopimuksen mukainen yhteisön toimivalta Viraston toimivaltuudet sellaisina kuin ne on määritelty komission päätöksessä 2004/20/EY, jota on muutettu komission päätöksellä 2007/372/EY Hallinto Viraston resurssit 2008 (vuoden 2007 tiedot suluissa) Tuotteet ja palvelut vuonna 2008 1. Yhteisön ympäristöpolitiikalla myötävaikutetaan ympäristön laadun säilyttämiseen, suojeluun ja parantamiseen; ihmisten terveyden suojeluun; luonnonvarojen harkittuun ja järkevään käyttöön; sellaisten toimenpiteiden edistämiseen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin. (Perustamissopimuksen 174 artikla) 2. Yhteisön teollisuuspolitiikka huolehtii siitä, että yhteisön teollisuuden kilpailukyvyn kannalta tarpeelliset edellytykset turvataan siten, että nopeutetaan teollisuuden mukauttamista rakenteellisiin muutoksiin, edistetään yritysten aloittamisen ja kehittämisen sekä yritysten välisen yhteistyön kannalta suotuisaa toimintaympäristöä sekä edistetään keksintöjä, tutkimusta ja teknologista kehittämistä koskevan politiikan antamien teollisten mahdollisuuksien parempaa hyväksikäyttöä. Jäsenvaltiot neuvottelevat keskenään yhteydessä komission kanssa ja sovittavat tarvittaessa yhteen toimintansa. Komissio voi tehdä aloitteita tämän yhteensovittamisen edistämiseksi. (Perustamissopimuksen 157 artikla) 3. Yhteisen liikennepolitiikan yhteydessä annetaan yhteisiä sääntöjä, joita sovelletaan kansainväliseen liikenteeseen jäsenvaltion alueelle tai sen alueelta taikka yhden tai useamman jäsenvaltion alueen kautta; vahvistetaan ne edellytykset, joilla muut kuin jäsenvaltiossa asuvat liikenteenharjoittajat saavat harjoittaa liikennettä siellä, sekä toteutetaan toimenpiteet liikenneturvallisuuden parantamiseksi. (Otteet 71 artiklan 1 kohdasta ja 80 artiklan 2 kohdasta) Tavoitteet Euroopan unioni on kasvua ja työllisyyttä koskevan Lissabonin strategian yhteydessä toteuttanut kilpailukykyä ja innovaatiota edistäviä ja kehittäviä toimenpiteitä. Niihin kuuluvat kilpailukyvyn ja innovoinnin puiteohjelman 2007–2013 perustaminen (päätös 1639/2006/EY) sekä etenkin älykäs energiahuolto Euroopassa -ohjelma (IEE) ja yrittäjyyden ja innovoinnin ohjelma (EIP). Tällaisiin toimenpiteisiin sisältyy myös Marco Polo -ohjelma (asetus (EY) N:o 1692/2006). Keskeisenä tavoitteena on tukea yritysten, etenkin pk-yritysten, kilpailukykyä, edistää innovaatiotoimintaa kaikissa muodoissaan, ekoinnovaatiot mukaan luettuina, sekä edistää energiatehokkuutta ja uusia ja uusiutuvia energialähteitä kaikilla aloilla, mukaan luettuna niiden edistäminen liikenteen alalla. Virastolle annettiin yhteisön ohjelmien yhteydessä yhteisön tukea koskevia tehtäviä, ei kuitenkaan ohjelmien arviointia, lainsäädännön seurantaa ja strategisia tutkimuksia tai muita toimia, jotka kuuluvat Euroopan komission yksinomaiseen toimivaltaan. Tehtävät Tietyt yhteisön ohjelmien toteuttamista koskevat tehtävät siirrettiin komissiolta virastolle vuonna 2008. Niin ollen viraston tehtävänä on: — hallinnoida yksittäisten hankkeiden kaikkia vaiheita — vahvistaa talousarvion toteuttamistoimet sekä toteuttaa komission valtuutuksen nojalla kaikki yhteisön ohjelman hallinnoimiseksi tarvittavat, ja etenkin sopimusten tekemiseen ja avustusten myöntämiseen liittyvät, toimet — kerätä, käsitellä ja toimittaa komissiolle kaikki yhteisön ohjelman täytäntöönpanon ohjaamiseksi tarvittavat tiedot sekä edistää koordinointia ja synergiaa ohjelmien välillä — vastata EIP-ohjelmaan kuuluvan Yritys-Eurooppa -verkoston hankkeiden hallinnoinnista ja verkoston aktivoimisesta, ekoinnovointialan kokeiluhankkeista ja markkinoille saattamista koskevista hankkeista, sekä innovaatiotoimista, joissa standardointi on pitkälle kehitettyä (IP-Base-hanke). 1 – Johtokunta Koostuu viidestä jäsenestä, jotka Euroopan komissio nimittää. Johtokunta hyväksyy viraston vuosittaisen työohjelman komission suostumuksen saatuaan. Lisäksi se vahvistaa viraston hallinnollisen talousarvion ja vuosittaisen toimintakertomuksen. 2 – Johtaja Euroopan komissio nimittää. 3 – Ulkoinen tarkastus Tilintarkastustuomioistuin. 4 – Vastuuvapauden myöntävä viranomainen Parlamentti myöntää neuvoston suosituksesta. Talousarvio A) 204,8 (137,3) miljoonaa euroa (100 % Euroopan unionin yleisestä talousarviosta), josta 55,8 (63,8) miljoonaa euroa IEE-ohjelmalle; 27,9 (0,0) miljoonaa euroa ekoinnovointiin; 38,3 (0,0) miljoonaa euroa Marco Polo -ohjelmalle ja 82,8 (73,5) miljoonaa euroa EIP-ohjelmalle. Virasto toteuttaa toimintatalousarviotaan komission vastuulla. B) 11,5 (6,9) miljoonaa euroa (100 % yhteisön tukea) hallinnolliseen talousarvioon, jota virasto toteuttaa itsenäisesti. Henkilöstö 31. joulukuuta 2008 Väliaikaisen toimihenkilön toimia: henkilöstötaulukossa 36 (35) tointa, joista täytettyjä 27 (22). Sopimussuhteiset toimihenkilöt: suunnitelluista 108 (77) toimesta 104 (47) oli täytettyjä. Yhteensä: 131 (69) henkilöstön jäsentä, joiden tehtävät jakaantuvat seuraavasti: a) operatiiviset tehtävät: 110 (54) b) hallinnolliset tehtävät: 21 (15). IEE-ohjelma Virasto toteutti seurantaa 409:n käynnissä olevan hankkeen osalta ja teki 73 uutta avustussopimusta, jotka liittyvät vuoden 2007 ehdotuspyyntömenettelyyn. Vuoden 2008 ehdotuspyyntömenettelyssä virasto valitsi 54 hanketta 342 ehdotuksen joukosta. Ehdotuspyyntömenettelystä tiedotettiin IEE-ohjelman sivuston, sähköposti-ilmoitusten ja 37 tiedotuspäivän avulla. (Eurooppalainen tiedotuspäivä: 460 osallistujaa; 15 kansallista tiedotuspäivää, joissa virasto oli mukana: 1 500 osallistujaa.) Virasto levitti tietoa ohjelmasta ja sen tuloksista IEE-ohjelman sivuston (1,2 miljoonaa käyntiä; sivut ladattiin 400 000 kertaa), hakujen tekemisen mahdollistavan uuden tietokannan, neljän uuden videoraportin (> 18 miljoonaa katsojaa, > 150 TV-lähetystä), viiden uuden hanke-esitteen (87 000 esitettä jaettiin), Intelligent Energy News Review -tiedotteen (80 000 tiedotetta jaettiin) ja kuuden sähköposti-ilmoituksen (10 000 tilaajaa) kautta. Virasto tiedotti komissiolle IEE-hankkeiden tuloksista seminaarien avulla, etenkin rakennusten energiatehokkuudesta annetun direktiivin osalta. EIP-ohjelma Yritys-Eurooppa -verkosto, joka käynnistettiin vuoden 2008 alussa, tarjoaa keskitetyn palvelupisteen EU:n pk-ja muiden yritysten liike- ja innovaatiotoiminnan tarpeisiin. Vuonna 2008 virasto alkoi huolehtia täysin itsenäisesti sille siirretyistä, hankkeiden hallinnointiin ja verkoston aktivoimiseen liittyvistä tehtävistä. Vuoden 2008 loppuun mennessä avustussopimus oli tehty 83 konsortion kanssa. Kun komissio oli siirtänyt edellä mainitut tehtävät virastolle huhtikuussa 2008, virasto perusti enemmän kuin kahdeksan työryhmää ja piti verkoston jäsenille kaksi koulutustilaisuutta, joissa oli mukana yli 90 osallistujaa. Lisäksi virasto järjesti – yhdessä EU:n puheenjohtajavaltion Ranskan kanssa – verkoston vuosikonferenssin, jossa oli yli 800 osallistujaa. Virasto kehitti myös verkoston graafista ulkoasua. Ekoinnovointialalla virasto valmisteli ja julkaisi vuoden 2008 ehdotuspyynnön markkinoille saattamista koskevien hankkeiden osalta. Vastaanotettujen 134 ehdotuksen arvioiminen oli saatu lähes valmiiksi vuoden 2008 loppuun mennessä. Vuoden 2008 ehdotuspyyntömenettelystä tiedotettiin yhden eurooppalaisen ja kymmenen kansallisen tiedotuspäivän avulla (1 260 osallistujaa) sekä uuden tähän tarkoitukseen kehitetyn sivuston kautta (> 300 000 käyntiä). Menettelyä tehtiin tunnetuksi myös uudistamalla graafista ulkoasua, lähettämällä sähköposti-ilmoituksia (3 000 tilaajaa) sekä jakamalla uusia julisteita ja lehtisiä (12 000 kappaletta). Marco Polo -ohjelma Maaliskuussa 2008 virasto sai vastuulleen 43:a käynnissä olevaa hanketta koskevan seurannan. Vuoden 2008 mittaan tehtiin 20 uutta avustussopimusta vuoden 2007 ehdotuspyyntömenettelyn perusteella. Virasto hallinnoi vuoden 2008 ehdotuspyyntömenettelyn arviointia: ehdotuksia saatiin 46 ja niistä 30 valittiin. Ohjelmasta tiedotettiin muun muassa uudistetun sivuston (noin 250 000 käyntiä), uudistetun graafisen ulkoasun, seitsemän sähköposti-ilmoituksen (800 tilaajaa), uusien julisteiden (2 000 julistetta jaettiin) ja kahden alueellisen konferenssin (400 osallistujaa Valenciassa ja Venetsiassa) avulla. Lisäksi parannettiin viestintätoimintaa (40 lehtiartikkelia, yli 1,5 miljoonaa lukijaa) ja tehtiin viraston ensimmäinen video (joka julkaistiin vuonna 2009). Lähde: Viraston toimittamat tiedot.

VIRASTON VASTAUKSET 13. Vuoden 2008 alkuperäinen talousarvio perustui arvioituihin henkilöstön määriin, jotka sisältyivät viraston tehtävien laajentamista koskevan komission päätöksen rahoitusselvitykseen. Itse asiassa henkilöstöä otettiin vuoden aikana palvelukseen sen mukaisesti kuin emopääosastot luovuttivat tehtäviään virastolle.

(1) EUVL L 140, 1.6.2007, s. 52.

(2) EUVL L 5, 9.1.2004, s. 85.

(3) Taulukossa esitetään tiedoksi yhteenveto viraston vastuualueista ja toiminnoista.

(4) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(5) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(6) Selvitys talousarvion toteuttamisesta sisältää talousarvion toteutumalaskelman liitteineen.

(7) EYVL L 11, 16.1.2003, s. 5.

(8) Komission asetuksen (EY) N:o 1653/2004, annettu 21 päivänä syyskuuta 2004, (EUVL L 297, 22.9.2004, s. 6), 25 artikla.

(9) Komission asetuksen (EY) N:o 1653/2004 29 artikla.

(10) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY) N:o 1653/2004 VI osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY) N:o 651/2008 (EUVL L 181, 10.7.2008, s. 15).

(11) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(12) Lopullinen tilinpäätös laadittiin 29. toukokuuta 2009 ja tilintarkastustuomioistuin vastaanotti sen 30. kesäkuuta 2009. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://www.europa.eu/agencies/executive_agencies/eaci/index_en.htm

(13) Lisätalousarvio 1/2008 (EUVL L 342, 19.12.2008, s. 31).